[{"text_idx": "#000001", "text": "Programazioaren oinarriak (II): aldagaiak eta begiztak"}, {"text_idx": "#000002", "text": "Aldagaiak balio (zenbaki bat, testu bat...) bat gordetzeko erabiltzen diren blokeak dira. \u201cAldagaiak\u201d atalean daude aldagaiak sortu, balio bat ezarri eta abar egiteko blokeak."}, {"text_idx": "#000003", "text": "Begizta baldintza bat bete arte errepikatzen den agindu sorta bat da."}, {"text_idx": "#000004", "text": "Adibidez, \u201cKorrika egingo dut kilometro bateko distantzia burutu arte\u201d. Esaldi hori aztertuz gero, korrika egitea ekintza da eta baldintza kilometro bat betetzea da. Baldintza betetzen denean ekintza egiteari utziko diogu."}, {"text_idx": "#000005", "text": "Lehen \u201cKaixo mundua!\u201d esan dugun bezala oraingoan batetik bosterako zenbakiak agertzea nahi dugu. Lehenik 1, gero 2, gero 3..."}, {"text_idx": "#000006", "text": "Horretarako programatxo hau idatziko dugu:"}, {"text_idx": "#000007", "text": "\u201citxaron x segundo\u201d blokea berria da, \u201cKontrola\u201d atalean dago."}, {"text_idx": "#000008", "text": "Bandera klik egitean pantailan agertuko zaizkigu zenbakiak. Baina egon behar du hau egiteko modu hobe bat, ezta? Oraingoan lehen bost zenbakiak bistaratu nahi genituen baina lehen hamarrak bistaratu nahi bagenitu zer? Edo lehen ehun zenbakiak?"}, {"text_idx": "#000009", "text": "Horrelako lanetarako begiztak erabiltzen dira. Jarraian pausoz pauso azalduko dugu batetik hamarrera nola zenbatu aldagai bat eta begizta bat erabiliz."}, {"text_idx": "#000011", "text": "Kontrola ataleko \u201cerrepikatu 10 aldiz\u201d blokea \u201cbandera klik egitean\u201d blokeari lotuko diogu."}, {"text_idx": "#000012", "text": "Aldagai bat sortuko dugu. Horretarako \u201cAldagaiak\u201d ataleko \u201cSortu aldagaia\u201d botoia sakatuko dugu."}, {"text_idx": "#000013", "text": "Aldagaiari izen bat jarri behar diogu, gero erabili ahal izateko, adibidez, \u201czenbakia\u201d."}, {"text_idx": "#000014", "text": "Ondoren, \u201cAdos\u201d botoia sakatu behar da."}, {"text_idx": "#000015", "text": "\u201cAldagaiak\u201d atalean sortu berri dugun \u201czenbakia\u201d aldagaia agertuko zaigu."}, {"text_idx": "#000016", "text": "Aldagaiaren hasierako balioa ezarriko dugu \u201cezarri x 0\u201d blokea erabiliz. Pauso hau begiztaren aurretik egin behar da. Hasieran 1 balioa emango diogu, hortik hastea nahi baitugu."}, {"text_idx": "#000017", "text": "Aurreko ariketan egin bezala zenbakia esan eta segundo bat itxarongo dugu pauso bakoitzean baina kasu honetan zenbakia zuzenean idatzi ordez aldagaia erabiliko dugu."}, {"text_idx": "#000018", "text": "Pauso bakoitzean aldagaiaren balioa handitzea falta zaigu. Horretarako \u201cAldagaiak\u201d ataleko \u201caldatu x honela 1\u201d jartzen duen blokea erabiliko dugu:"}, {"text_idx": "#000019", "text": "Bloke horrek zenbakia aldagaian gordetako balioari 1 gehitzen dio. 2 jarriko bagenu balioari 2 gehituko lioke. -1 jarriko bagenu 1 kenduko lioke..."}, {"text_idx": "#000020", "text": "Sakatu bandera. Pantailan 1etik 10erako zenbakiak agertuko dira."}, {"text_idx": "#000021", "text": "IAMETZAko edukiak kopiatu, moldatu, zabaldu eta argitaratzeko libre zara, beti ere, gure egiletza direla aitortzen baduzu eta baldintza beretan egiten baduzu."}, {"text_idx": "#000022", "text": "Datuen babesa eta pribatutasun politika"}]